b'\n_START_ARTICLE_\nRandament (chimie)\n_START_PARAGRAPH_\n\xc3\x8en chimie, termenul de randament face referire la cantitatea de substan\xc8\x9b\xc4\x83 dintr-un anumit produs care se ob\xc8\x9bine \xc3\xaen urma unei reac\xc8\x9bii chimice. De obicei, randamentul este exprimat \xc3\xaen unit\xc4\x83\xc8\x9bi procentuale (randament relativ), fiind un indicator adesea folosit pentru exprimarea eficacit\xc4\x83\xc8\x9bii unui proces chimic.\n_START_SECTION_\nCalcul\n_START_PARAGRAPH_\nRandamentul procentual se calculeaz\xc4\x83 prin \xc3\xaemp\xc4\x83r\xc8\x9birea cantit\xc4\x83\xc8\x9bii ob\xc8\x9binute de produs (denumit\xc4\x83 \xc8\x99i cantitate practic\xc4\x83) la cantitatea teoretic\xc4\x83 din acel produs, care s-ar fi ob\xc8\x9binut dac\xc4\x83 randamentul era de 100% (denumit\xc4\x83 \xc8\x99i cantitate teoretic\xc4\x83):_NEWLINE_Altfel spus, cantitatea teoretic\xc4\x83 este acea cantitate care se determin\xc4\x83 prin calcule stoechiometrice, pe baza num\xc4\x83rului de moli din fiecare compus care particip\xc4\x83 la reac\xc8\x9bie. Un astfel de calcul este realizat pentru cazul \xc3\xaen care are loc doar o reac\xc8\x9bie iar reactantul se consum\xc4\x83 complet p\xc3\xa2n\xc4\x83 la finalul reac\xc8\x9biei.'